Hrvatsko narodno kazalište u Zagrebu

**Trg Republike Hrvatske 15 p.p. 257 10000 Zagreb, Hrvatska**

**OIB:** **10852199405**

**Tel/fax: ++ 385 – (0)1 – 4888 – 400/4888 – 404**

**http://www.hnk.hr/ e-mail: uredintendantice@hnk.hr**

**PREDMET**: Poziv na dostavu ponude za predmet nabave – pružanje usluge vatrogasaca

Hrvatsko narodno kazalište pokrenulo je postupak jednostavne nabave te upućuje ovaj Poziv za dostavu ponude.

Sukladno čl. 12. stavku 1. i članku 15. Zakona o javnoj nabavi (Narodne novine broj 120/2016; dalje: ZJN 2016) za godišnju procijenjenu vrijednost nabave manju od 200.000,00 kuna za robu i usluge, odnosno 500.000,00 kuna za radove bez PDV-a (tzv. jednostavnu nabavu) naručitelj nije obvezan provoditi postupke javne nabave propisane Zakonom o javnoj nabavi. Za navedeni predmet nabave, Naručitelj primjenjuje Pravilnik o provedbi postupaka jednostavne nabave, KLASA: 3948/1, od 13.05.2019. godine, koji je javno objavljen na internetskim stranicama Naručitelja – [www.hnk.hr](http://www.hnk.hr).

# 1. OPIS PREDMETA NABAVE

**Predmet nabave:** pružanje usluge vatrogasaca **(**detaljno određena u ovoj točki Poziva na dostavu ponuda i Troškovniku koji se nalazi u prilogu ovog Poziva).

**Procijenjena vrijednost predmeta nabave:** 180.000,00 kn bez PDV-a

**Evidencijski broj nabave** – 21/22

O**pis predmeta nabave**: pružanje usluge vatrogasaca za potrebe HNK u Zagrebu za razdoblje od jedne (1) godine od dana potpisivanja ugovora o nabavi**.**

Predmet nabave su usluge vatrogasaca za povremeno vatrogasno dežurstvo (24 sata) radi zamjene za godišnje odmore, bolovanja, razne izostanke, povećanje opsega posla i sl.

Usluga će se pružati u razdoblju od dvanaest (12) mjeseci, na lokaciji HNK u Zagrebu, Trg Republike Hrvatske 15, Zagreb, s rasporedom rada od 0:00 sati do 24:00 sata (radni dan, NERADNI DANI: vikend, državni praznici i blagdani) prema potrebi uz prethodnu najavu. Naručitelj se obvezuje najaviti potrebu za uslugom profesionalnog vatrogasca najmanje 24 sata ranije.

**Tehnička specifikacija:**

Opis poslova koje usluga vatrogasaca obuhvaća:

* obavlja i primjenjuje preventivne mjere zaštite imovine i objekata HNK u Zagrebu od požara;
* kontinuirani nadzor imovine i objekata HNK u Zagrebu u vidu ispravnosti zgrada i okoliša, na lokaciji Trg Republike Hrvatske 15, Zagreb;
* primjenjuje tehničke mjere gašenja požara;
* vrši obilazak kazališta, radi na preventivnom sprječavanju nastanka štete na pokretnoj i nepokretnoj imovini, prati kretanje vozila i provjere da li su vozila na označenim mjestima te da je omogućen pristup hidrantima te primjenjuje pravila u skladu s Odlukom o kretanju i parkiranju vozila;
* kontrolira kretanja posjetitelja kazališta, vodi brigu o njihovom poštivanju kućnog reda te istima s uputama pomaže u slučaju problema, hitno posreduje na pozive zaposlenika kazališta u slučaju narušavanja javnog reda i mira
* ostali poslovi profesionalnih vatrogasaca vezanih uz osiguranje zaštite imovine HNK u Zagrebu ugrožene požarom, poplavama, potresima i drugim katastrofama, te sudjelovanje u tehničkih intervencijama.

Profesionalni vatrogasac pri obavljanju usluga iz predmeta nabave mora posjedovati vlastitu interventnu odoru sa svim potrebnim atestima, sukladno važećim zakonskim propisima

Usluga vatrogasnog dežurstva i zaštite od požara osoba i imovine obavlja se uredno, savjesno i odgovorno pažnjom dobrog stručnjaka, po najvišim profesionalnim standardima i priznatim pravilima struke, uobičajenim normama, uputama naručitelja te sukladno važećim zakonskim i podzakonskim propisima Republike Hrvatske koji reguliraju predmet nabave: Zakon o vatrogastvu (NN 125/2019), Zakonu o zaštiti od požara (NN 92/10), Pravilnik o razvrstavanju građevina u skupini po zahtjevnosti mjera zaštite od požara (NN 56/12), internim aktima javnog naručitelja Pravilnikom o zaštiti od požara, Pravilnikom o zaštiti na radu, procjenom opasnosti od požara i tehnološke eksplozije, Planom evakuacije i spašavanja.

# 2. UVJETI NABAVE

**način izvršenja:** Ugovor o jednostavnoj nabavi, nakon kojega se za pojedinačne usluge dostavljaju prethodne najave minimalno 24 sata ranije.

**rok izvršenja usluge:** ponuditelj se obvezuje izvršavati usluge nakon obostranog sklapanja Ugovora i prethodne najave. Izvršitelj se obvezuje izvršavati usluge koje su predmet ovog Poziva na dostavu ponuda sukcesivno nakon sklapanja Ugovora, te po prethodno dostavljenoj najavi u roku od (24) dvadeset i četiri sata od zaprimanja Narudžbenice. Naručitelj najavu dostavlja putem e-mail-a na e-mail adresu navedenu u Ponudbenom listu odabranog ponuditelja (Izvršitelju), a u slučaju žurne potrebe, Naručitelj će telefonskim putem najaviti potrebu, koju će potvrditi, bez odgode, kada to bude bilo moguće pisanim putem.

Nakon uredno obavljene usluge, temeljem najave, odgovorne osobe Izvršitelja i Naručitelja će potpisati zapisnik o uredno izvršenoj usluzi (radni nalog i slično), kojim će potvrditi da su usluge koje su navedene u najavi uredno izvršene. Jedan primjerak zapisnika o uredno izvršenoj usluzi se obvezno predaje odgovornoj osobi Naručitelja.

U slučaju zakašnjenja s isporukom u skladu s prihvaćenom ponudom, Izvršitelj se obvezuje platiti ugovornu kaznu u visini od 1 % od vrijednosti izdane narudžbenice za svaki dan zakašnjenja. Maksimalni iznos ugovorne kazne ne smije prijeći iznos od 10% vrijednosti sklopljenog Ugovora.

**rok trajanja ugovora: 12 mjeseci**

**rok valjanosti ponude: 60** dana od dana otvaranja ponude

**mjesto izvršenja usluge:** Izvršitelj izvršava usluge na adresi Naručitelja (Trg Republike Hrvatske 15, 10000 Zagreb).

**rok, način i uvjeti plaćanja:** Obračun i naplata vršiti će se nakon potpisom prihvaćenih e-računa od strane Naručitelja, a sve prema stvarno izvršenim uslugama iz Ugovora o nabavi i najave. Izvršitelj ispostavlja samo jedan e-račun nakon obavljene kompletne usluge za mjesec dana, nakon proteka mjeseca.

Sukladno odredbama Zakona o elektroničkom izdavanju računa u javnoj nabavi Naručitelj od 1.7.2019. godine zaprima isključivo elektroničke račune.

Ukoliko Izvršitelj pošalje papirnati račun, Naručitelj ga neće moći zaprimiti, a Izvršitelj se neće moći naplatiti za izvršene usluge temeljem papirnatog računa (morat će izdati e-račun da bi mu usluge bile plaćene).

Naručitelj se obvezuje u roku od trideset (30) dana od dana primitka neprijepornog odobrenog e-računa, izvršiti plaćanje u skladu s cijenama iz prihvaćene ponude Izvršitelja na račun Izvršitelja.

Temeljem članka 315. ZJN 2016, ukoliko tijekom trajanja ugovora koji će se sklopiti na temelju ovog postupka jednostavne nabave dođe do povećanih potreba za predmetom nabave, Naručitelj može naručiti, a Izvršitelj se obvezuje izvršiti veći broj (količine) usluga od onog navedenog u Troškovniku, uz uvjet da ukupna plaćanja temeljem ugovora koji će se sklopiti s odabranim ponuditeljem ne mogu prijeći iznos od 180.000,00 HRK.

**cijena ponude:** Ponuda se dostavlja s cijenom u valuti HRK. Cijena je nepromjenjiva za cijelo vrijeme trajanja ugovora (12 mjeseci). U cijenu ponude moraju biti uračunati svi troškovi i popusti, bez poreza na dodanu vrijednost, koji se iskazuje zasebno iza cijene ponude

**kriterij odabira ponude:** najniža cijena

**količine predmeta nabave:** Sukladno članku 4. stavku 1., alineji 2. Pravilnika o dokumentaciji o nabavi te ponudi u postupcima javne nabave (Narodne novine br. 65/2017 i 75/2020; dalje: Pravilnik), Naručitelj je u ovom postupku jednostavne nabave odredio predviđenu (okvirnu) količinu stavaka troškovnika. Stvarno nabavljena količina stavka troškovnika može biti veća ili manja od predviđene. Ukupna plaćanja temeljem svih računa ne smiju prijeći iznos od 180.000,00 HRK. Naručitelj se ne obvezuje naručiti cjelokupnu količinu – sve stavke i količine stavaka u Troškovniku, a Izvršitelj ne može zahtijevati od naručitelja da realizira i fakturira sve stavke i sve količine navedene u Troškovniku. Naručitelj će usluge koje su predmet nabave naručivati sukladno svojim potrebama i mogućnostima, a ne sukladno količinama i stavkama iz Troškovnika.

**Naručitelj smije izmijeniti ugovor o nabavi tijekom njegova trajanja bez provođenja novog postupka nabave ukoliko se pojavi potreba za dodatnim uslugama iz predmeta nabave do maksimalnog iznosa od 199.999,00 kuna odnosno do pragova jednostavne nabave, a sve u skladu sa čl. 315 ZJN 2016.**

# 3. DOKAZI SPOSOBNOSTI:

1. **Isprava o upisu u poslovni, sudski (trgovački), strukovni, obrtni ili drugi odgovarajući registar** ili odgovarajuću potvrdu - ne starija od 3 mjeseca od dana objave Poziva na dostavu ponuda na webu – internetskoj stranici Naručitelja. Ovim dokazom ponuditelj dokazuje da je upisan u odgovarajući registar te da ima poslovnu sposobnost. U slučaju zajednice ponuditelja svi članovi zajednice ponuditelja obvezni su pojedinačno dokazati postojanje navedene sposobnosti.
2. **Izjava o nekažnjavanju** popunjena i ovjerena od strane osobe ovlaštene za zastupanje ponuditelja koja ne mora imati ovjereni potpis kod javnog bilježnika. Sukladno navedenom Izjava o nekažnjavanju mora imati samo potpis ovlaštene osobe za zastupanje ponuditelja i pečat ponuditelja. Obrazac Izjave o nekažnjavanju je sastavni dio ovog Poziva na dostavu ponuda.
3. **Potvrda Porezne uprave o stanju duga** ili istovrijedne isprave nadležnih tijela zemlje sjedišta gospodarskog subjekta - ne starija od 30 dana od dana objave na webu – internetskoj stranici Naručitelja .Naručitelj će isključiti ponuditelja iz postupka nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza. U slučaju zajednice ponuditelja svi članovi zajednice ponuditelja obvezni su pojedinačno dokazati postojanje navedene sposobnosti.
4. **Podaci o obrazovnim i stručnim kvalifikacijama pružatelja usluga.**

Ponuditelj mora dokazati da ima na raspolaganju najmanje četiri 4) vatrogasca i to: SSS (IV. stupanj izobrazbe) vatrogasnog tehničara ili KV stručni djelatnik vatrogasac s položenim stručnim ispitom za profesionalnog vatrogasca osposobljeni u skladu sa Zakonom o zaštiti od požara (NN 92/10). Ponuditelj mora imati na raspolaganju najmanje četiri (4) vatrogasna tehničara ili vatrogasca za obavljanje redovitih poslova vatrogasnog dežurstva, kao i za popunu drugih predvidivih odsutnosti (godišnji odmori, bolovanje, razne izostanke, povećanje opsega posla), kao jamstvo Naručitelju da će moći u svakom trenutku osigurati izvršenje usluga, kako oni koje su predmet ove nabave, tako i za drugih poslova, ne narušavajući pritom iste, a sve sukladno ispunjavanju posebnih uvjeta propisanih odredbama članka 51. stavak 1. podstavak 2. i 3. Zakona o vatrogastvu (NN 125/2019).

**Traženi dokaz sposobnosti**: Izjava s popisom osoba koje će biti uključene u izvršenje ugovornih obveza.

Izjava treba sadržavati: poimenični popis zaposlenika ponuditelja koji imaju ovlast za obavljanje poslova te navedenu stručnu spremu.

Uz Izjavu ponuditelj mora dostaviti:

1) dokaz o završenom školovanju za vatrogasce tehničare ili za KV stručne djelatnike vatrogasce s položenim stručnim ispitom za četiri (4) osobe odnosno diploma, svjedodžba, uvjerenje o sposobnosti, potvrda i sl. o stečenim obrazovnim i stručnim kvalifikacijama osoba navedenih u popisu osoba kojima dokazuje da ima na raspolaganju osobe koje su stekle kvalifikaciju na razinama 4.1 i 4.2 prema HKO-u Hrvatskom klasifikacijskom okviru ili stečenu kvalifikaciju vatrogasnog smjera sukladno članku 51. stavka 1. podstavaka 2. i 3. Zakona o vatrogastvu NN 125/2019 čime se dokazuje status profesionalnog vatrogasca.

2) Važeća liječnička svjedodžba za navedena četiri 4) vatrogasca

Sve dokaze sposobnosti koji se prilažu uz ponudu ponuditelji mogu dostaviti u neovjerenoj preslici.

Nakon otvaranja ponuda naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su bili traženi, a koje izdaju nadležna tijela.

Ukoliko ponuditelj namjerava dio predmeta nabave dati u izvršavanje jednom ili više podizvoditelja, tada u ponudi mora navesti podatke o dijelu predmeta nabave koji namjerava dati u izvršavanje podizvoditelju te podatke o svim predloženim podizvoditeljima (ime, tvrtka, skraćena tvrtka, sjedište i OIB).

Ponuditelj je dužan priložiti izjavu podizvoditelja da prihvaća staviti vlastite resurse na raspolaganje ponuditelju u svrhu izvršavanja predmeta nabave. Iz izjave treba bit razvidan predmet nabave (naziv predmeta nabave) na koji se izjava odnosi.

# 4. SASTAVNI DIJELOVI PONUDE

1. **Ponudbeni list** (ispunjen, ovjeren i potpisan od strane ovlaštene osobe ponuditelja);
2. **Troškovnik** (ispunjen, ovjeren i potpisan od strane ovlaštene osobe ponuditelja);
3. **Dokazi** (traženi dokumenti iz točke 3. ovog Poziva na dostavu ponuda);

# 5. NAČIN IZRADE, ROK I NAČIN DOSTAVE PONUDE

Ponuda mora biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te utisnuti pečat ponuditelja. Stranice ponude se označavaju na način da se navede ukupan broj stranica kroz redni broj stranice (npr. 24/1) ili obrnuto, redni broj stranice kroz ukupan broj stranica (npr.1/24).

Ispravci u ponudi u papirnatom obliku moraju biti izrađeni na način da su vidljivi ili dokazivi(npr. brisanje ili uklanjanje slova ili otiska). Ispravci moraju uz navod datuma biti potvrđeni pravovaljanim potpisom i pečatom ovlaštene osobe gospodarskog subjekta.

**Rok za dostavu ponude je 22.03.2022. godine do 11:00 sati, bez obzira na način dostave.**

Ponuda se dostavlja u zatvorenoj omotnici, preporučenom poštom ili osobno na adresu: Hrvatsko narodno kazalište u Zagrebu, Trg Republike Hrvatske 15.

Na omotnici Ponuditelj je obvezan navesti:

* podatke o Naručitelju,
* podatke o predmetu nabave,
* evidencijski broj nabave,
* naznaka „ne otvaraj“

Na stražnjoj strani omotnice Ponuditelj je obvezan navesti:

* Podatke o ponuditelju, a u slučaju Zajednice ponuditelja, podatke o svakom članu Zajednice ponuditelja.

# 6. OSTALO

**Obavijest u vezi predmeta nabave: Ana Klarica Čirjak**, telefon : 01/ 4888-506, e-mail: ana.k.cirjak@hnk.hr.

**Obavijest o rezultatima provedenog postupka:** obavijest o rezultatima provedenog postupka /dostavit će se na mail adresu ili poštom na adresu ponuditelja, kojima je upućen poziv na dostavu ponuda ili koji su dostaviti svoje ponude temeljem objave na internetskoj stranici naručitelja. Obavijest će se objaviti i na internetskoj stranici Naručitelja.

S poštovanjem,

Intendantica HNK

Mr.sc. Dubravka Vrgoč

U Zagrebu 15.03.2022. godine

**PONUDBENI TROŠKOVNIK ZA PRUŽANJE USLUGE VATROGASACA:**

|  |  |  |  |  |  |
| --- | --- | --- | --- | --- | --- |
| **R. br.** | **Naziv** | **Jedinica mjere** | **Predviđena količina\*** | **Jedinična cijena kn bez PDV-a:** | **Cijena** |
| 1. | Vatrogasac  Povremena usluga u slučaju zamjene radnika naručitelja za vrijeme godišnjih odmora, bolovanja i sl., temeljem zahtjeva (poziva) Naručitelja | sati | 2.000 |  |  |
| **CIJENA PONUDE bez PDV-a:** | | | | |  |
| **PDV:** | | | | |  |
| **CIJENA PONUDE sa PDV-om:** | | | | |  |

**U troškovniku su iskazane predviđene količine tražene usluge. Stvarna količina može biti veća ili manja od predviđene, a ukupna plaćanja bez poreza na dodanu vrijednost na temelju svih ugovora sklopljenih na temelju ugovora ne smiju prelaziti procijenjenu vrijednost nabave.**

**Cijena bez PDV-a se izražava za kompletan predmet nabave, bez PDV-a**

**U cijenu ponude moraju biti uračunati svi troškovi i popusti.**

**Usluge koje su predmet nabave, Izvršitelj se obvezuje realizirati sukladno pozitivnim zakonskim propisima u Republici Hrvatskoj i standardima, odnosno pravilima struke koja uređuje područje predmeta nabave.**

**Na odgovornost ugovornih strana za izvršenje usluga koje su predmet ovog postupka nabave se na odgovarajući način primjenjuju odredbe važećeg Zakona o obveznim odnosima.**

**Dostavom svoje ponude, Ponuditelj prihvaća i sve odredbe ovog Poziva na dostavu ponuda.**

**Datum ponude: Potpis i pečat Ponuditelja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PONUDBENI LIST ZA PREDMET NABAVE – (USLUGE VATROGASACA)**

**OBRAZAC PONUDE**

**Naručitelj**: Hrvatsko narodno kazalište u Zagrebu

Trg Republike Hrvatske 15

|  |  |  |
| --- | --- | --- |
| **Ponuditelj:** | Naziv |  |
|  | Sjedište |  |
| Adresa |  |
| OIB |  |
| Broj računa |  |
| U sustavu Poreza na dodanu vrijednost | DA NE (zaokružiti odgovor) |
| Adresa za dostavu pošte |  |
| E-mail |  |
| Kontakt osoba ponuditelja |  |
| Broj telefona |  |
| Broj telefaksa |  |

|  |  |  |
| --- | --- | --- |
| **Podizvođač**: | Naziv |  |
|  | Sjedište |  |
| OIB |  |
| Broj računa |  |
| **USLUGE VATROGASACA** | Predmet |  |
| Količina |  |
|  | Vrijednost |  |
| Mjesto |  |
| Rok |  |

Ukoliko ponuditelj nema podizvođača gornju tablicu ne ispunjava već je dužan istu precrtati kosom linijom i napisati slijedeći tekst „Uslugu ćemo izvršiti samostalno“

|  |  |  |  |
| --- | --- | --- | --- |
| **Predmet nabave:**  **USLUGE VATROGASACA** |  | Iznos brojevima | Iznos slovima |
| Cijena ponude bez PDV-a |  |  |
| PDV |  |  |
| Ukupna cijena ponude  s PDV-om |  |  |

Suglasni smo da ova Ponuda ostane pravovaljana 60 dana od dana otvaranja ponuda, pa istu možete prihvatiti do isteka roka.

Ponudi prilažemo dokumentaciju sukladno Uputama ponuditeljima za izradu ponude.

**NAPOMENA:** Ukoliko ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost , u ponudbenom listu , na mjesto predviđeno za upis cijene ponude s porezom na dodanu vrijednost , upisuje se isti iznos kao što je upisan na mjestu

**Datum ponude: Potpis i pečat Ponuditelja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## IZJAVA O NEKAŽNJAVANJU

Temeljem članka 251 stavka 1. točka 1. i članka 265. stavka 2. Zakona o javnoj nabavi (Narodne novine, br. 120/2016), kao ovlaštena osoba za zastupanje gospodarskog subjekta dajem sljedeću:

**I Z J A V U O N E K A ŽN J A V A N J U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime) (adresa stanovanja)*

broj identifikacijskog dokumenta \_\_\_\_\_\_\_\_\_\_\_\_\_\_\_\_\_\_ izdanog od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kao osoba iz članka 251. stavka 1. točke 1. Zakona o javnoj nabavi **za sebe, za članove uprave, upravljačkog ili nadzornog tijela ili za osobe koje imaju ovlasti zastupanja, donošenja odluka ili nadzora toga gospodarskog subjekta i za gospodarski subjekt**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

Izjavljujem da ja osobno, niti članovi upravnog, upravljačkog ili nadzornog tijela ili osobe koje imaju ovlasti zastupanja, donošenja odluka ili nadzora toga gospodarskog subjekt niti gore navedeni gospodarski subjekt nismo pravomoćnom presudom osuđeni za:

1. **sudjelovanje u zločinačkoj organizaciji, na temelju:**

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona i
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

1. **korupciju, na temelju:**

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona i
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

1. **prijevaru, na temelju:**

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona i
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **terorizam ili kaznena djela povezana s terorističkim aktivnostima, na temelju:**

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **pranje novca ili financiranje terorizma, na temelju:**

* članka 98. (financiranje terorizma) i članka 265. (pranje novca) Kaznenog zakona i
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **dječji rad ili druge oblike trgovanja ljudima, na temelju:**

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**NAPOMENA:** Gospodarski subjekt i davatelj ove Izjave o nekažnjavanju, ovom Izjavom, dokazuju da podaci koji su sadržani u dokumentu odgovaraju činjeničnom stanju u trenutku dostave naručitelju.

Datum davanja izjave o nekažnjavanju:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2022. godine.

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime osobe iz članka 251. stavak 1. točka 1.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe iz članka 251. stavak 1.točka 1.)

**UPUTA:** Ovaj obrazac potpisuje osoba ovlaštena za zastupanje gospodarskog subjekta. Ovaj obrazac Izjave o nekažnjavanju **ne mora imati ovjereni potpis davatelja Izjave kod javnog bilježnika.**